Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1

Sp. zn. : 1 Pv 480/13/5505	Liptovský Mikuláš, 13.5.2015
EEČ : 2-39-137-2015

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.2.2014, spisová značka 1 Pv 480/13/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V presne nezistený deň v mesiacoch máj a jún 2013 prevzal od poškodenej XXXXX v mieste jej trvalého bydliska na ulici XXXXX, XXXXX postupne peňažné zálohy v hodnote 1.000,- € a 1.300,- €, a 130,- €, pričom prvú zálohu mal použiť na objednanie plechu na strechu a druhú na doplatenie plechu, avšak plech na strechu neobjednal, ani nedoplatil a do dnešného dňa nedodal, avšak časť z nich použil na nákup iného stavebného materiálu vo výške 468,- €, pričom zostávajúcou časť peňazí použil pre vlastnú potrebu, čím XXXXX spôsobil škodu vo výške 1.942,- €.

Uznesením prokurátora Okresnej prokuratúry XXXXX zo dňa 28.2.2014, spisová značka 1 Pv 480/13/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Liptovskom Mikuláši sp. zn. 1 Pv 480/13/5505 z 28. 02. 2014 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX za prečin sprenevery podľa § 213 ods. 1 Trestného zákona. Podľa § 216 ods. 2 Trestného poriadku bola obvinenému určená skúšobná doba v trvaní 12 mesiacov. Uznesenie nadobudlo právoplatnosť 18. 03. 2014.  Skúšobná doba uplynula 18. 03. 2015. 
Zo správy Okresného úradu, odboru všeobecnej vnútornej správy v Liptovskom Mikuláši vyplýva, že obvinený počas skúšobnej doby nebol prejednávaný ani postihnutý za priestupok. Podľa odpisu z registra trestov nebol počas skúšobnej doby odsúdený. 
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 
S vyššie uvedenými správami bolo preukázané, že obvinený nebol právoplatne odsúdený, nebolo proti nemu vedené trestné stíhanie ani nebol postihnutý za priestupok počas skúšobnej doby podmienečného zastavenia trestného stíhania. Obvinenému neboli uložené iné obmedzenia, preto možno konštatovať, že viedol riadny život počas skúšobnej doby a spĺňa podmienky pre vyslovenie, že sa v skúšobnej dobe osvedčil. 
Právoplatnosťou rozhodnutia o osvedčení sa v skúšobnej dobe nastávajú účinky zastavenia trestného stíhania podľa § 9 ods. 1 písm. e/ Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Turčinová
prokurátorka